Constructivismus

Constructivismus est dogma de cognitione humana et paedagogia, innixum praeceptis Ioannis Piaget et investigationibus Leonis Vygotskij. Ut nomine ipso indicatur, homo indesinenter propriam construit scientiam.

 Doctrina 
Cognitio grandescit per commercium hominis cum rebus. Homo ita stimulis respondit externis, dum per eos accuratius usque propriam componit scientiam; novis innixus experientiis, et actiones et notiones indesinenter mutat.

 Assimilatio et accommodatio 
Homo per totam vitam semper discit; semper novas consequitur notiones. Novae tamen notiones, quas homo consequitur, haud semper conveniunt cum notionibus iam consecutis. Quam ob rem, dum nova assimilatur notio, veteres notiones mutantur et aptantur. Sic mens quoque augetur et novis accommodatur notionibus. Aliis verbis, assimilatio novae rei secum fert mentis accommodationem. Homo ergo numquam in eodem manet statu.

 Notae 

Categoria:Psychologia
Categoria:Neuroscientia
Categoria:Intellegentia